
  REPUBLIKA HRVATSKA
VARAŽDINSKA ŽUPANIJA
         OPĆINA VINICA
          Općinski načelnik

KLASA: 024-04/26-02/15
URBROJ:2186-11-26-1
Vinica, 14. kolovoza 2026. godine

Na temelju članka 46. Statuta Općine Vinica („Službeni vjesnik Varaždinske županije“ broj 30/20, 09/21), a u svezi s člankom 3. Zakona o fiskalnoj odgovornosti („Narodne novine“ 11/18, 83/23) i člankom 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ 95/19 ), općinski načelnik Općine Vinica donio je

PROCEDURU
o izdavanju i obračunu putnih naloga


Članak 1.
Ova Procedura propisuje način i postupak izdavanja i obračuna putnih naloga službenika / namještenika Jedinstvenog upravnog odjela Općine Vinica te dužnosnika Općine Vinica (dalje u tekstu: Korisnik).

Članak 2.
Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na muške i ženske osobe.

Članak 3.
Način i postupak izdavanja i obračuna naloga za službeni put (dalje u tekstu: putni nalog) Korisnika određuje se kako slijedi:
	R.B.
	AKTIVNOST
	ODGOVORNA OSOBA
	OPIS, DOKUMENT
	ROK

	1.
	Prijedlog / zahtjev Korisnika za odlazak na službeni put
	Korisnik
	Pismeni ili usmeni prijedlog / zahtjev za službeni put uz navođenje opravdanosti / svrhe službenog puta.
	Tijekom godine prema potrebi

	2.
	Razmatranje prijedloga / zahtjeva za službeni put ili davanje naloga za službeni put
	Općinski načelnik ili pročelnik Jedinstvenog upravnog odjela
	Ukoliko je prijedlog / zahtjev za službeni put opravdan / naložen i u skladu s Planom proračuna Općine Vinica, Korisnika se obavještava o odobrenju / nalogu za službeni put i daje se naredba za izdavanje putnog naloga.
	Najkasnije 5 dana od zaprimanja prijedloga

	3.
	Izdavanje putnog naloga
	Korisnik/ Viša stručna suradnica za financije i proračun
	Korisnik preuzima obrazac putnog naloga te ga dostavlja Općinskom načelniku ili pročelniku Jedinstvenog upravnog odjela na potpis.

Izdani putni nalog evidentira se u odgovarajućoj evidenciji putnih naloga.

Na putnom nalogu se obvezno naznačuje Korisnik, vrijeme trajanja službenog puta, mjesto na koje se Korisnik upućuje, svrha putovanja, vrsta odobrenog prijevoznog sredstva i drugo u skladu s odobrenjem / nalogom za službeni put.
	Najkasnije na dan službenog putovanja

	4.
	Obračun putnog naloga
	Korisnik
	Popunjava dijelove putnog naloga (datum i vrijeme polaska na službeni put, datum i vrijeme dolaska sa službenog puta, početno i završno stanje brojila automobila, troškovi cestarine, smještaja i slično).

Ukoliko se radi o službenom putu u inozemstvo navodi se datum i vrijeme prelaska granice pojedine države.
	U roku 3 dana od povratka sa službenog puta

	
	
	
	Prilaže dokumentaciju potrebnu za obračun troškova putovanja (karte prijevoznika u odlasku i povratku, karte za parkiralište, račun za cestarinu, smještaj i slično, prijavnica, registracija, program).
	

	
	
	
	Sastavlja pisano izvješće o rezultatima službenog puta koji je sastavni dio putnog naloga.
U izvješću se navode podaci o osiguranim obrocima tijekom službenog puta.
	

	
	
	
	Ovjerava putni nalog svojim potpisom.
	

	5.
	Kontrola putnog naloga i obračun troškova
	Viša stručna suradnica za financije i proračun
	Provodi formalnu i matematičku provjeru putnih naloga i svih priloga.
	U roku 8 dana od dana zaprimanja kompletne dokumentacije

	
	
	
	Vrši obračun troškova po dostavljenom putnom nalogu.
	

	
	
	
	Provodi kontrolu ukupnih troškova po obračunatom putnom nalogu s procjenom troškova kod odobravanja službenog puta.
	

	6.
	Odobrenje isplate
	Općinski načelnik 
	Obračunati putni nalog daje se Općinskom načelniku na ovjeru i odobrenje za isplatu.
	U roku 3 dana od primitka dokumenta

	7.
	Isplata po putnom nalogu
	Viša stručna suradnica za financije i proračun
	Isplaćuje troškove po putnom nalogu na račun Korisnika.

	Isplaćuje se s plaćom za mjesec u kojem je bio službeni put 

	8.
	Knjiženje putnog naloga
	Voditeljica odsjeka za financije i proračun
	Knjiženje poslovnog događaja u Glavnoj knjizi.
	Po poslovnom događaju




Članak 4.
Osoba upućena na službeno putovanje na temelju putnog naloga ostvaruje pravo na dnevnicu za službeno putovanje i na troškove putovanja sukladno poreznim propisima. 
U slučaju kad dvije ili više osoba putuju jednim privatnim vozilom, u službene svrhe na isto odredište i za istu svrhu, isplata prijevoznih troškova vrši se osobi kojoj je odobreno korištenje privatnog vozila temeljem putnog naloga.

Članak 
Ova Procedura stupa na snagu danom donošenja, a objavit će se u „Službenom vjesniku Varaždinske županije“ i na službenoj Internet stranici Općine Vinica.

						OPĆINSKI NAČELNIK OPĆINE VINICA
							  dr. sc. Branimir Štimec, prof.

